कोच्चि की टीम आईपीएल-5 से बाहर  
कोच्चि की टीम को आईपीएल-5 से बाहर कर दिया गया है। बीसीसीआई ने यह फैसला लेते हुए कोच्चि का पत्ता साफ कर दिया है।
विवादों से घिरी आईपीएल फ्रेंचाइजी कोच्चि टस्कर्स, केरल को बैंक गारंटी का भुगतान नहीं किए जाने के कारण बीसीसीआई ने सालाना आम बैठक में निलंबन नोटिस थमा दिया।  शुरुआत में ही मालिकाना हक को लेकर विवादों के घेरे में आई कोच्चि टीम आईपीएल अधिकारियों से बार-बार रिमाइंडर के बाद भी 156 करोड़ रुपये के सालाना भुगतान की बैंक गारंटी नहीं दे सकी।  बीसीसीआई सूत्रों के अनुसार फ्रेंचाइजी को निर्धारित समय सीमा के भीतर भुगतान के लिए कहा गया है, जो नहीं होने की दशा में कोच्चि टीम आईपीएल में भाग नहीं ले सकेगी।  1550 करोड़ रुपये में खरीदी गई फ्रेंचाइजी को अगले 10 साल तक सालाना भुगतान करना है। टीम ने पिछले साल ही पहला आईपीएल खेला। महेला जयवर्धने की अगुवाई वाली टीम अपना बेस अहमदाबाद में रखने को लेकर विवाद में पड़ी थी।